L 273/22
MT
Il-Ġurnal Uffiċjali tal-Unjoni Ewropea
21.10.2022
DEĊIŻJONI TAL-KUNSILL (UE) 2022/1995 tas-17 ta’ Ottubru 2022 li taħtar tliet rappreżentanti tal-Istati Membri bħala membri u membri supplenti tal-Bord ta’ Ġestjoni tal-Awtorità Ewropea dwar is-Sigurtà fl-Ikel
IL-KUNSILL TAL-UNJONI EWROPEA,
Wara li kkunsidra t-Trattat dwar il-Funzjonament tal-Unjoni Ewropea, Wara li kkunsidra r-Regolament (KE) Nru 178/2002 tal-Parlament Ewropew u tal-Kunsill tat-28 ta’ Jannar 2002 li jistabbilixxi l-prinċipji ġenerali u r-rekwiżiti tal-liġi dwar l-ikel, li jistabbilixxi l-Awtorità Ewropea dwar is-Sigurtà fl-Ikel u jistabbilixxi l-proċeduri fi kwistjonijiet ta’ sigurtà tal-ikel (1), u b’mod partikolari l-Artikolu 25(1) tiegħu, Wara li kkunsidra n-nomini ppreżentati lill-Kunsill mill-Bulgarija, iċ-Ċekja u l-Irlanda, Billi: (1)
Huwa essenzjali li jiġu żgurati l-indipendenza, il-kwalità xjentifika għolja, it-trasparenza u l-effiċjenza tal-Awtorità Ewropea dwar is-Sigurtà fl-Ikel (EFSA).
Huwa wkoll indispensabbli li tiġi żgurata l-kooperazzjoni tal-EFSA mal-Istati Membri.
(2)
L-Artikolu 25(1) tar-Regolament (KE) Nru 178/2002 jirrikjedi li kull Stat Membru jinnomina membru u membru supplenti bħala r-rappreżentanti tiegħu għall-Bord ta’ Ġestjoni tal-EFSA.
Il-membri u l-membri supplenti hekk innominati jinħatru mill-Kunsill għal perjodu ta’ erba’ snin, li jista’ jiġġedded, u għandhom id-dritt tal-vot.
(3)
Il-Kunsill, permezz tad-Deċiżjoni tiegħu tas-7 ta’ April 2022 (2), ħatar rappreżentanti tal-Istati Membri bħala membri u membri supplenti tal-Bord ta’ Ġestjoni tal-EFSA għall-perjodu mill-1 ta’ Lulju 2022 sat-30 ta’ Ġunju 2026.
(4)
Fl-1 ta’ Mejju 2022, ġie nieqes is-Sur Georgi GEORGIEV, il-membru għall-Bulgarija.
(5)
Permezz ta’ ittra datata t-23 ta’ Awwissu 2022, is-Sa Patricia REILLY, il-membru supplenti għall-Irlanda, tat ir-riżenja tagħha.
(6)
Permezz ta’ ittra datata l-15 ta’ Settembru 2022, is-Sa Jitka GÖTZOVÁ, il-membru supplenti għaċ-Ċekja, tat ir-riżenja tagħha.
(7)
Għalhekk jenħtieġ li jinħatru tliet rappreżentanti ġodda biex iservu għall-bqija tal-mandat tal-predeċessuri rispettivi tagħhom.
(8)
Ir-rappreżentanti li ġew innominati mill-Bulgarija, iċ-Ċekja u l-Irlanda għandhom esperjenza u għarfien espert rilevanti u estensivi fil-qasam tal-liġi u l-politika tal-katina alimentari, inkluż il-valutazzjoni tar-riskju, kif ukoll fl-oqsma ta’ kwistjonijiet maniġerjali, amministrattivi, finanzjarji u legali.
Għaldaqstant, il-ħatra tagħhom tiżgura l-ogħla standards ta’ kompetenza u l-aktar firxa wiesgħa ta’ esperjenza rilevanti disponibbli fi ħdan il-Bord ta’ Ġestjoni tal-EFSA,
ADOTTA DIN ID-DEĊIŻJONI:
Artikolu 1 Il-persuna li ġejja hija b’dan maħtura membru tal-Bord ta’ Ġestjoni tal-Awtorità Ewropea dwar is-Sigurtà fl-Ikel sat30 ta’ Ġunju 2026: — Is-Sur Koycho Koev (il-Bulgarija).
(1) ĠU L 31, 1.2.2002, p. 1.
(2) Id-Deċiżjoni tal-Kunsill tas-7 ta’ April 2022 li taħtar rappreżentanti tal-Istati Membri bħala membri u membri supplenti tal-Bord ta’ Ġestjoni tal-Awtorità Ewropea dwar is-Sigurtà fl-Ikel (ĠU C 159, 12.4.2022, p. 6).